পহেলা বৈশাখ আমাদের উৎসবের দিন | বৈশাখ সংখ্যা | Jugantor
রবিবার, ০৬ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (১৪ এপ্রিল, ২০১৬)বৈশাখ সংখ্যা (১৪ এপ্রিল, ২০১৬)ইউনিয়ন পরিষদ নির্বাচন ২০১৬ (১৪ এপ্রিল, ২০১৬)সাহিত্য সাময়িকী (০৮ এপ্রিল, ২০১৬)ইসলাম ও জীবন (০৮ এপ্রিল, ২০১৬)সুস্থ থাকুন (০৯ এপ্রিল, ২০১৬)সুরঞ্জনা (১১ এপ্রিল, ২০১৬)অর্থনীতি (১০ এপ্রিল, ২০১৬)দৃষ্টিপাত (১৩ এপ্রিল, ২০১৬)প্রতিমঞ্চ (১২ এপ্রিল, ২০১৬)স্বজন সমাবেশ (১৩ এপ্রিল, ২০১৬)প্রকৃতি ও জীবন (০২ এপ্রিল, ২০১৬)ঘরে বাইরে (১২ এপ্রিল, ২০১৬)পরবাস (০৯ এপ্রিল, ২০১৬)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)যুগান্তর বিশেষ আয়োজন (০৮ মার্চ, ২০১৬)চাকরির খোঁজ (০৭ এপ্রিল, ২০১৬)একুশে বিশেষ সংখ্যা (২২ ফেব্রুয়ারি, ২০১৬)স্বাধীনতা দিবস সংখ্যা (২৬ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)১৭ বছরে যুগান্তর (০৩ ফেব্রুয়ারি, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আন্তর্জাতিক নারী দিবস (০৮ মার্চ, ২০১৬)আলোকচিত্রে মহান স্বাধীনতা দিবস (২৭ মার্চ, ২০১৬)বৈশাখে আবহমান বাংলা (১২ এপ্রিল, ২০১৬)
দ্বিতীয় সংস্করণ
বিচ্ছু
সরকারের দমননীতির বিরুদ্ধে যে কারো আন্দোলনে সমর্থন থাকবে বিএনপির: মির্জা ফখরুল ইসলাম আলমগীর
হোম
বৈশাখ সংখ্যা
শহীদ ইকবাল    |
প্রকাশ : ১৪ এপ্রিল, ২০১৬ ০০:০০:০০ | অাপডেট: ১৪ এপ্রিল, ২০১৬ ০২:৪০:২০
প্রিন্টঅঅ-অ+
পহেলা বৈশাখ আমাদের উৎসবের দিন
বসন্তের ইতিহাস রক্ষা করে ঝরাপাতার দিন। তখন ফাগুন শেষ। চৈত্রসংক্রান্তির মেলার পরের দিন পহেলা বৈশাখ। তাই নোতুন কাকার দোকানে ধূপ জ্বালানো হয়েছে। বউনিও আজ আলাদা। হালখাতা। টালিখাতায় লাল দাগ তুলে পাশের ওপারে লাল কাপড় মুড়িয়ে কালো জাম, পিঠা আর দৈ-পরোটার আয়োজন করা হয়েছে। ছিমছাম দোকানের সাইত আজ আলাদা। দোকানের পরিবেশও চুনকাম করা। বিছানায় গোলাপজল, মাথার ওপরের সাইনবোর্ডে নতুন কালিতে তকতকা রেখা আর গনেশের ছবির ওপর লাল-শাদা কাগজের মালা; সামনের মাটিরঙা জায়গাটুকুতে ঝাঁটার কোপানির ঠকঠকা প্রদর্শনী। এই দোকানটি লক্ষ্মী তার। সেটার যত্ন-আত্তি সারা বছর যাই হোক, এই পহেলা বৈশাখে একদম একশ’ ভাগ। এভাবে এ অঞ্চলে আরও অনেক দোকান। বাকিতে আজ হবে না। বাকির শোধ নিয়ে সব বাঙালির আজ এই একটি দিন। এ নিয়ে অপেক্ষা বা তিষ্ঠানোও কম নয়। এখন তো আর গ্রাম-শহর তেমন আলাদা করা যায় না। পরিবর্তন হয়েছে কত কী! বয়ে এনেছে কত রকমের মূল্যবোধ। তা ঠিক, সময় তো একরকম থাকে না, সমাজ-সংস্কৃতি-মূল্যবোধ-জীবনাচরণ পাল্টায়, বিবর্তনের ধারাস্রোতে তাতে নানারকম রঙ পড়ে, প্র্রকাশ রুচির বৈচিত্র্য তৈরি করে, পরিবর্তনের শলাকায় সৃষ্টি ও সৌন্দর্য স্বীয় স্বভাব পায়। উৎসব চিরচেনা থাকে না, গ্রহণ-বর্জনের সূত্রে কিছু বিকার-আকারও চোখে পড়ে, প্রজন্মের হাত ধরে তা আসে, গড়িয়ে চলে, গৃহীতও হয়। কিন্তু সর্বসাকুল্যে এখনও পহেলা বৈশাখ বাঙালির প্রাণের উৎসব, সোজা করে বলি- আমাদের উৎসব। তাকে আমাদের করে এখনও পাওয়া যায়। লাল-শাদা-নীলের মিলন ও মুক্তির হাওয়ায় দুলে ওঠা- ওই একটি দিনই আমাদের। তা নিয়ে আহ্লাদ আছে। বুঝি মনে-প্রাণে আমরা চাই, ওটা সৃষ্টিশীল থাক- আমাদের মতো হোক, পাছে কোনো কর্পোরেট কেউ যাতে ওকে ছিনতাই না করে! সেই ধক মাখা আশংকা কোথাও মিললে কিছুই তো বলারও থাকে না- কিন্তু কেন আমরা এটাকে আমাদের করে রাখব চিরকাল, সে পরিচিতিটুকু তো নবপ্রজন্মের কাছে রাখা চাই। তাদের চলার পথটুকু তো আমাদেরই দেখানো পথ!
২.
উপরে যা বলেছি, তার সেকাল-একাল ধরি না, সহজলভ্য হয়েছে তো এখন অনেককিছুই। ‘অসম্ভব পায়ে’ বলে কথাটা কবির কাছে মূল্যবান, রোমান্টিকদের কাছে গুরুত্বপূর্ণ, কিন্তু তাও বুঝি সহজলভ্য- বিশেষ করে বিকিকিনির মানসিকতায়। বলে নিই, এটা কিন্তু মেলায় কাঠের পুতুল কেনা নয়, বাতাসা কিনে খাওয়াও নয়, পসরা তো থাকবেই কিন্তু প্রদর্শনীর অভিব্যক্তি, কেনার চটুলতা, হাত দিয়ে পণ্য স্পর্শ করার গভীরতা, অনুরাগের রঙ দিয়ে মাটির কোনো জিনিস নেড়েচেড়ে দেখা, ধুলোমাখা চিনি-গুড়ের ভাজা কিছু মুখে নেয়া কত যে আনন্দের- তাতে তুচ্ছতা নেই। এখন তো চলতি কিছুর বিপরীতে ওসব শ্লাঘাই মনে হয়। তবে কী সে আমাদের সেকাল বলে? আবার তো তবে সেকাল-একাল এসে গেল। এখন যারা নতুন তারা তাদের মতো। কেনইবা বাপ-দাদার মতো থাকবে। যেটা তাদের তা কেন এদের হবে! সে সব গোল বাঁধারও কিছু নয়। কিন্তু উৎসব তো ভালো থাকার, তুলে ধরার, সুন্দরভাবে বাঁচার জন্য। পহেলা বৈশাখ ছাড়াও আমাদের অনেকরকম উৎসব আছে কিন্তু এত বড় বিশাল ঐক্য ও আয়োজন তো কোথাও দেখা যায় না। মেলেও না। যতই বলি, সময় নেই- যেতে পারিনি, তবুও তো চলে যাই, যোগ দেই, বন্ধনে অটুট থাকি। টুটে দেই ‘খেলাঘরে’র চলতি সব কাজ। কর্মও চাই না। শুধু যেন বেরিয়ে আসার দিন। পান্তা ভোজের, ইলিশ ভাজার, পেঁয়াজ-মরিচে হাত ডুবিয়ে আউশ পান্তার সুখ নেয়া। জিভে জল এলেও এখন তারও শান-শওকত কম নয়। দামও উঠে গেছে। হাঁড়ি-শানকিসহ কিছুই ব্যবসার বাইরে নেই। তবে আমাদের সমাজে এখন চোখে পড়ার মতো শ্রেণিভেদ তৈরি হয়েছে। উঁচু-নিচুর ফাঁকে মধ্যবিত্ত টালমাটাল করছে। কিন্তু মধ্যবিত্তের বাজার এখন সম্প্রসারিত, বাড়ছেও। বাজার বাড়ার সঙ্গে সঙ্গে কীর্তিকলাপেও ঝলমল জৌলুস বা উপরের ফ্যাশনে পাঠ বাড়ছে। সেটি কেনার চেষ্টা করে কর্পোরেট পুঁজি। যেহেতু উৎসবের রঙে রাঙানোর চেষ্টার কেন্দ্র মধ্যবিত্ত শ্রেণী- তাদের টানাপোড়েনের পকেট কেটে রুচিটা কী করে উচ্চবিত্তের অহং-এর দিকে ঝোঁকানো যায়, তার বিপণন কৌশলে সেটি থাকে। শুধু থাকা নয়, আগ্রাসীরূপেই থাকে। চাহিদামাফিক করে তোলা হয়। আকর্ষণের ভঙ্গিতে ভোলায় চোখ। তাড়া করে, সুদূরের পিয়াসী করে তোলে। সেখানে চাহিদাই শুধু নয়, আনন্দকেও পণ্য করে তোলা। শিশু-কিশোর কচি-কাঁচারাও ওর অংশ হয়ে যায়। অভ্যেসবশে ইতিমধ্যেই ভাষা-সংস্কৃতির যে কলোনিয়াল অভিব্যক্তি আমাদের মাঝে গড়ে উঠেছে- তা ওই উৎসবের দিন এলে মিইয়ে যায়, ফিরে তাকানোর অবসরটুকু দেয়। বুঝি স্মৃতিও টাটকা হয়ে ওঠে। শেকড় আর ভূমির সম্বন্ধটা উঠে আসে। মুখোমুখি করায়। নিকটে টানে। বন্ধনের গাঢ়ত্ব নিঃসরণ হয়। প্রজন্মে প্রজন্মে সখ্য ফিরে আসে। যোগসাজশ বোঝা যায়। পিতা তার বালক মনকে দেখে সন্তানের ভেতর, সন্তান পিতার আকাক্সক্ষাকে নিজের ভেতরে তুলে নেয়- ওভাবে কালান্তরের রজ্জু ‘নিকষিত হেম’ হয়ে প্রকাশ পায়। এ সব ঘটানোর কাজে বিদ্যমান কর্পোরেট বিকিকিনি তাদেরটা কৌশলে ঢুকানোর প্রচেষ্টা চালায়। কর্পোরেট কোনোটাই এ দেশের নয়। কিন্তু উৎসবের রঙটা পেলে আধুনিকতার নামে সে লুকোচুরি ফেঁদে বসে। বাইরেরটার মধ্যে চমক লাগিয়ে দেশীয় কিছু জুড়ানোর চেষ্টা থাকে। সেটা কতটা গ্রাস করে, গ্রহণ করে; তা প্রশ্নশীল। কিন্তু আমাদের আধুনিকায়ন যেন দেশালকে অবলম্বন করেই উপলভ্য হয়। তাতে বিত্তবানরা ততটা সজাগ থাকে না। এর পেছনেও তো কারণ আছে। এ দেশে বিত্তবানের সংখ্যা এখন প্রায় কোটির কাছে চলে যাচ্ছে। তারা খুব তড়িৎ প্রবাহে ছুটছে। বাজার পণ্য কেনাকাটা তাদের বাইরের দেশে, অনুকরণের চালও বিদেশীগোছের। পুঁজি শৃংখলায় সহজাত না হলে আর্থিক ব্যবস্থাপনার নীতি নিরাপদ থাকে না। সেটি গত চল্লিশ বছরে নানা রেখাচিত্র ধরে ক্রম-প্রসারণ ঘটেছে। অর্থাগমের পথে বিন্যাস সুচারু নয়। উৎকটত্ব শ্রেণীস্তরের নানা পর্যায়কে শাসায়। বৈষম্য বাড়ায়। ভূঁইফোঁড় পুঁজির হৃদয়হীনতা কিছু অন্ধবলয় সৃজন করে। সেখানে লোপাট হয় মূল্যজ্ঞান। লুটেরা, শ্লথ-বিকৃত পুঁজিপতি তৈরি হয়। সংস্কৃতিশূন্যতা তাদের গুরুতর। সেটা শুধু বিলাসব্যাসন প্রস্তুত করে। অর্থনীতির জটিল বিন্যাসের অজানা পথে না গিয়ে বলা চলে, অদ্যকার অভিজাত-উল্লাসে একটি ইলিশের দর আকাশচুম্বী হয়, বড়লোকের ফ্রিজে ওঠে পচাভাতের পান্তা (বুঝি তাও দামি কোনো ইলেকট্রনিক যন্ত্র দিয়ে সংরক্ষণ হয়), মুখে-চোখে রঙ পায় বিলাসী বিন্যাস, লাল-শাদা পায় আভিজাত্য- কর্পোরেট দোসর হয়ে মনকাড়া সুখে মান-নির্ণীত হয়; বুঝি মধ্যবিত্ত অগোচরে তা পাওয়ার লোভ করে, মনযোগায় থার্টি ফার্স্ট বিপরীত তত্ত্ব। হায়রে অর্থ! সত্যি কী তা পাতকী?
৩.
কথা বলি, আজকের প্রজন্মের দিকে তাকিয়ে। পহেলা বৈশাখ প্রধান উৎসব। বাঙালির। আরও সুনির্দিষ্ট করে এই স্বাধীন ভূখণ্ড বাংলাদেশের। যার রাজনৈতিক পরিচয় স্পষ্ট ও মর্যাদাকররূপে উজ্জ্বল। চিরস্থায়ীও। বৈশাখ ঘরে ঘরে আরও গড়ছে। যে কর্পোরেট নিয়ে হৃতোচ্ছ্বাস, তা কিছু কর্ণারে তোষামদীর ভানে আটকানো হলেও, সবটুকু সবারই আছে। এ দেশের বেশির ভাগ তো প্রান্তিক মানুষ, তাদের সংখ্যা কমেনি। বরং বৈষম্যের আঁচে বেড়েছে। মিলিমুক্তির এ উৎসবে তাদের উপস্থিতি সরব, প্রাণখোলা। ওরা ইলিশ পায় না, পান্তা পায়। দুর্লভ ইলিশ যখন পাতে উঠেছিল-সে আস্বাদ ও অধ্যয়ন তাদের মনে তোলা থাকলেও, তারাই সেকাল থেকে একালে বিত্তবানদের পাতে তা তুলে দিয়েছিল। এখন তারা বঞ্চিত। সেটি কী দূর করা যায় না! সম্ভব কী? কাপড়-চোপড়, বর্ষবরণের মালমসলা, মুখ ও মুখোশ, কৃষ্টির যাবতীয় উপাচার তো মাটিঘেঁষা আমাদের অন্ত্যজদের। ওরাই তো ফলায়, সৃজন করে, নতুন কিছু নেয়- তাদের হাতে আরও বেশি যাতে ফলে সে উদ্যোগের জন্য- কিন্তু তারা কেন বাদ পড়ে! জিহ্বার স্বাদ তো এখন দুধের স্বাদ ঘোলে মেটানোর মতো। বাঁশি, চুরি, ফিতা, পাছাপাড় শাড়ি, গামছা, পাঞ্জাবি, কুমির, হাতি, বাঘ এই উৎসবের মিলনের আবাহন। সবার ভেতর দিয়ে তার স্ফুরণ। সাম্যর শক্তি, সবাইকে মিলনের আহ্বান, হালখাতায় পাশাপাশি বসে ভালোমন্দ বিনিময়, সম্ভাষণে অনুভব সৃষ্টি, গভীরতায় স্পন্দন দান, সন্তানের, নাতি-পুতির মিলিত সংশ্রব- চিরচয়নে বুনে তোলা ভাববাসনা- এই তো পহেলা বৈশাখ। এরা কারা? সবার। সব প্রান্তের। সব কুলের। সব বর্ণের। সব মানুষের। এই রাষ্ট্রটিও যেমন সবার। দ্বিধাহীন করে বলি, রাষ্ট্রটি যে অসাম্প্রদায়িক তার চিরায়ত প্রতিচিহ্ন এই উৎসব। পহেলা বৈশাখ। সম্রাট আকবরের কাল থেকে ফসলী হিসেবে, খাজনার প্রয়োজনে যে দিনে দিনে পুনর্গঠন তা আশ্চর্যরূপে বর্ণিল হয়ে উঠেছে- উপভোগের তাগাদায়। এই উপভোগ মিলনের। সবার কাছে আসার তাগিদে। তার রাজনীতির স্বরূপও তাৎপর্যময়রূপে প্রত্যেকের ভেতরে ঢুকে গেছে। এইটি এই চলতি আধুনিক সময়ে কেন যেন খুব প্রয়োজন হয়ে উঠেছে। কারণ, সম্প্রদায়ভেদ, শ্রেণীভেদ, বর্ণভেদ এখনও বিষফণা বিস্তার করে আছে- সমাজের রন্ধ্রে, তা শত আইন করেও ঠেকানো যাচ্ছে না- তখন এই উৎসবটি বিশেষ দুর্গতিনাশিনী শক্তি নিয়ে হাজির হয়। ফলে, মুঠে-মজুর-প্রজা-জমিদার-আমলা-কামলা-শিক্ষিত-অশিক্ষিত দাঁড়ায় না, এক হয়ে হাঁটে। ঊর্ধ্বমুখি হয়। প্লাবনে মেশে।
এই তো বৈশাখ! একে আরও অভিপ্রেত করার উদ্দেশ্য ও উপায় বের করা চাই, প্রতি বছর উদ্যাপনের ভেতর দিয়ে। যেমনটা এখনও মনে হচ্ছে- এই বৈশাখও পাল্টেছে, স্বভাবমতো- নব প্রজন্মের উদ্যাপনের কারণে। তবে পহেলা বৈশাখকে স্বভাবমতো নিজের রঙে তৈরি হতে হবে, চিরচাঞ্চল্যমাখা অনুভবে রাঙানো চাই। কিন্তু কীভাবে? সবার একীভূত করার মধ্য দিয়ে। এ একীভূতকরণ কাউকে পৃথক যেন না করে, অভেদ না থাকে, অনৈক্যের বিপরীতে ঐক্য সুদৃঢ় করে, স্বাস্থ্যবান সম্পর্ক রচনা করে, নবীন-প্রবীণ, কেন্দ্র-প্রান্ত, শাদা-কালো, উঁচু-নিচু পার্থক্য না করে- এক কাতারে সকাতরে তুলে আনে। ভাগ নয়, অনন্য একক। বৈশাখ সেই উদ্যাপনকে নতুন করে শেখার, দাঁড়াক ভেদের বিপক্ষে, পার্থক্যের বিরুদ্ধে; ঐক্যের জন্য প্রতিবছর বৈশাখ নতুনরূপে নিজেকে তুলে ধরুক, এগিয়ে নিক, গতি দিক, স্বাধীন এই বাংলাদেশকে পৃথিবীর বুকে স্মারকরূপে ঊর্ধ্বে তুলে ধরুক।
৪.
একালের নতুন প্রজন্মকে নিয়ে বৈশাখের তুল্যমূল্য ব্যাখ্যার বিশেষ প্রয়োজন নেই। সেটির শুভপ্রদ দিক মর্ত্যরে পূর্ণ রসদে আমলে নিলে, কিছু অমোচনীয় প্রশ্ন রয়ে যায় : ধর্মনিরপেক্ষতার কীর্তি আগামী প্রজন্মের মাঝে কতটুকু বিশ্বস্ত করা যাবে, উৎসব সবার কিন্তু অন্তর্গত রক্তের স্পন্দনটুকু সবার হবে তো!, পুঁজি-বাণিজ্য অনস্বীকার্য, ভবিষ্যতে তার আগ্রাসন যে রকমই হোক শেকড়ের রস মৃত্তিকা থেকেই নিতে হবে, তবে তা কৃত্রিম বা হাইব্রিড হবে না তো?, ‘রাষ্ট্র সবার, ধর্ম যার যার’- নীতিটি স্লোগানসর্বস্ব না থেকে উৎসবের উৎসারণে কী যুক্ত হতে পারে না? কারণ, কেবল সাংবিধানিক রাষ্ট্র তো টিকে থাকে না যতক্ষণ তার ব্যবহারিক প্রকাশ না ঘটে, প্রতিবছর বৈশাখ তা মনে করালেও প্রতিষ্ঠাটা করতে হবে, ওই নতুনদেরই- নইলে সব বৃথা যায়। এই অমোচনীয় প্রশ্নসমূহ করি, বৈশাখের পাদভারে যখন চলি, অনেককে যখন উল্লসিত হতে দেখি- তখন। উল্লাসটুকু চির অমলিন হোক। উৎসব সব অন্যায়কে কেটে দিক- তার শক্তি দিয়ে, নতুন প্রজন্মকে শেখাক- সম্মিলিত শক্তির উন্মত্ত প্রচণ্ডতা দিয়ে। উৎসব তখনই সক্ষম, চিরায়ুষ্মতির সত্যে যখন আঁধার কেটে আলো জ্বালায়। সবকিছুই রাখুক তার স্বভাবে, নিজের হয়ে, আমরা হারিয়ে যাতে না যাই। সবাইকে মিলে এক হলে অপশক্তির উচ্ছেদ হতে বাধ্য। আর আমাদের রক্ষাকবজ বৈশাখ তো অপরিমেয়রূপেই আছে, আসছেও ফিরে ফিরে সংস্কারমুক্ত কিছু শিক্ষা দেয়ার নিমিত্ত। অবশ্য সে নেয়ও। লেনদেন করে। কর্পোরেট যেন তাকে গ্রাস না করে, পৃষ্ঠপোষকতা দিয়ে মৌরসীপাট্টা যেন সাজিয়ে না বসে : বৈশাখ এতসবকিছুর বিপরীতে রক্ষাকবচ হয়ে থাক। সে জন্য সাহস সঞ্চয় জরুরি। বেপরোয়া-বিকৃতি বা বিকার যাতে না হয়; বৈশাখ তার স্বভাবটাই নিরঙ্কুশরূপে চায়। নিছক উৎসবের নামে কারো কাছে বিক্রি হওয়া নয়। চিনে নিই, উৎসবমুখরতা উপভোগ্য হোক সবটুকু, ভবিষ্যতের জন্যই যেন। উদ্যাপনে ঘাটতি যেহেতু হয় না, তাই উল্লাসে ফেটে পড়ুক, দিকপ্লাবী হোক। চলুক ভোজবাজি। নিজের মতো তা বাঁকও ফেরাক। কারো কাছে স্বীয় স্বভাবকে তুলে দেয়া নয়, আমাদের নববর্ষ থাক আমাদের। সর্বপ্রকার ট্রেডিশন ধারণ করেই তা আমাদের। বাজুক তার সর্বজনীন বাদ্য। রবীন্দ্রনাথ যেমনটা বলেন : ‘তব গান জল স্থল শূন্য হতে করিছে আহ্বান/ মোরে সর্ব কর্ম-মাঝে- বাজে গূঢ়স্বরে/ প্রহরে প্রহরে চিত্তকুহরে-কুহরে/ তোমার মঙ্গলমন্ত্র।’

শীর্ষ খবর
সর্বশেষ খবর
জাতীয়
ভারতে আনসারুল্লাহ বাংলা টিমের সদস্য গ্রেফতার
টয়লেটে মিলল ৬ কেজি সোনা
আন্তর্জাতিক
উত্তর কোরিয়ার ওপর জাতিসংঘের নতুন অবরোধ
ইসলাম কি জার্মানিকে বদলে দিচ্ছে
রাজনীতি
সংসদ ভেঙে দেয়ার দাবি তুলতে চায় বিএনপি
‘আওয়ামী ব্লকে’ সভাপতি, ‘দৌড়ের ওপর’ সম্পাদক
খেলা
নেইমারের বার্সা ছাড়ার কথা আগেই জানতেন আলভেজ
হেরে গেলেন বোল্ট
গণমাধ্যম প্রতিনিধিদের সঙ্গে সংলাপে বসছে ইসি
১৬ ও ১৭ আগস্ট গণমাধ্যম প্রতিনিধি এবং মাসের শেষ সপ্তাহে রাজনৈতিক দলগুলোর সঙ্গে সংলাপ: ইসি সচিব
ট্রেন থেকে পড়ে রেলকর্মী নিহত
'ইমরান প্রকাশ্যে ক্ষমা চাইলে ক্ষমা পাবে'
রিয়াল মাদ্রিদ ছাড়ার হুমকি বেলের
সন্তান প্রসবের আগেই বাসচাপায় প্রাণ হারালেন মা
সরকারের দমননীতির বিরুদ্ধে যে কারো আন্দোলনে সমর্থন থাকবে বিএনপির: মির্জা ফখরুল ইসলাম আলমগীর
সিরাজগঞ্জে সড়কে প্রাণ গেল ৩ জনের
নেইমারের বার্সা ছাড়ার কথা আগেই জানতেন আলভেজ
ভারতে আনসারুল্লাহ বাংলা টিমের সদস্য গ্রেফতার
বৈশাখ সংখ্যা বিভাগের অারও খবর
বৈশাখী বর্ষবরণ নিয়ে কয়েকছত্র
বাঙালি সংস্কৃতির নববর্ষ
পহেলা বৈশাখ আমাদের উৎসবের দিন
নববর্ষের উৎসব : শুরু থেকে পথচলা
কালের দোলক
জন্মকথা
বুঝি এভাবেই
প্রথম পাতা
শেষ পাতা
খবর
সম্পাদকীয়
উপসম্পাদকীয়
চিঠিপত্র
বাতায়ন
আইটি বিশ্ব
দশ দিগন্ত
শিল্প বাণিজ্য
খেলা
তারাঝিলমিল
টিউটোরিয়াল
বাংলার মুখ
ইউনিয়ন পরিষদ নির্বাচন ২০১৬
মৃত্যুবার্ষিকী
বৈশাখ সংখ্যা
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
গণমাধ্যম প্রতিনিধিদের সঙ্গে সংলাপে বসছে ইসি       চট্টগ্রামে চাক্তাই চালপট্টিতে আগুন, কোটি টাকার ক্ষতি       তারিক সালমনের ঘটনা তদন্তে বরিশালে মন্ত্রিপরিষদ কমিটি       পদত্যাগ করলেন রাবির প্রক্টর       আপিলে ব্যাখ্যা দাখিল ব্যারিস্টার আমিরুলের